The British Library
Store norske leksikon,Kunst og estetikk,Kulturinstitusjoner,Bibliotek
The British Library i London utgjør sammen med nasjonalbibliotekene for Skottland og Wales Storbritannias nasjonalbibliotek. Biblioteket ble opprettet i 1973 på grunnlag av boksamlingene fra British Museum, National Lending Library for Science and Technology, National Central Library og British National Bibliography Ltd.
Biblioteket eier en stor samling håndskrifter, blant annet papyrer fra Herculaneum, bibelhåndskrifter, Magna Carta, orientalske og hebraiske håndskrifter, manuskripter av engelske forfattere fra middelalderen og nyere tid. Nåværende bibliotekbygning i bydelen St. Pancras ble tatt i bruk i 1997.Avdelingen Document Supply Centre, Boston Spa, tidligere British Library Lending Division, leverer kopier av teknisk, vitenskapelig og medisinsk litteratur til rekvirenter i inn- og utland. Eksterne lenker The British Library